Прерафаэлчилер

Прерафаэлчилер (латынча ргае – мурда жана Рафаэль) – орто кылым жана Алгачкы Кайра жаралуунун «баёо» искусствосун (Рафаэлге чейинки) өз идеалдары катары кабыл алышкан 19-кылымдагы Англия сүрөтчүлөрүнүн жана жазуучуларынын тобу. «Прерафаэлчилер боордоштугунун» (1848-53) мүчөлөрү (Д. Г. Россетти, Г. Гент, Ж. Э. Миллес) бурж. маданиятты романтикалык өңүттөн сындоо менен натураны берүүдөгү тактыкты ыксыз кооз символика менен бириктирген. У. Моррис башында турган соңку прерафаэлчилер орто кылымдагы кол өнөрчүлүктү жандандырууга умтулушкан. Прерафаэлчилердин принциптерин белгилүү теоретик Ж. Рескин коргоп чыккан. 
Категория: Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9